钦定古今图书集成/理学汇编/字学典/第105卷 > 李霄远
## 钦定古今图书集成/理学汇编/字学典/第105卷 > 李霄远

按《宣和书谱》，李霄远莫详其出处，然其书多见于后
世，岂当时以书得名者？霄远喜草书，近类释亚栖，在
唐有盛誉，而学者不究其实，往往宗之，曾不知自羲、
献法亡，而独得草字妙处，入规矩而放逸者，惟张旭
耳。至于字法之坏，则实由亚栖，而霄远亦亚栖之流，
宜其专务纵逸，如风如云，任其所之，略无滞留，此俗
子之所深喜。而未免夫知书者之所病也。今御府所
藏草书二。《隐士诗》。《远花诗》。